བརྡ་ཡིག་༠༠༠༠༠༠༔ཆོས་ཉིད་ནམ་མཁའི་ཀློང་མཛོད་ལས༔རྩ་གསུམ་དྲིལ་སྒྲུབ་ཀྱི་བསྐང་བ་ཀུན་བཟང་མཆོད་སྤྲིན་བཞུགས་སོ༔ན་མོ་གུ་རུ་པདྨ་ཀ་ར་ཡེ༔བརྡ་ཡིག་༠༠༠༠༠༠༢༤༩༔བདེ་སྟོང་མཆོད་པའི་རྫས་རྣམས་ཀུན༔རྣམ་ཀུན་མཆོག་ལྡན་ཆོས་སྐུའི་གཤིས༔འཛད་མེད་ལོངས་སྤྱོད་གཏེར་དུ་བསྒྱུར༔ནམ་མཁའ་མཛོད་སྔགས་ལན་བདུན་བརྗོད༔ཨོཾ་ཨཱཿཧཱུྃ༔ཧྲཱིཿགཟུང་འཛིན་རྣམ་དག་ཆོས་ཉིད་མཆོད་པའི་སྤྲིན༔གཞི་སྣང་ལྷུན་གྲུབ་བསྐང་བའི་རྫས་རྣམས་ཀྱིས༔གདོད་མའི་མགོན་པོ་དཔལ་ལྡན་བླ་མ་དང་༔རྡོ་རྗེ་གཞོན་ནུ་ཡི་དམ་རྒྱུད་སྡེའི་ལྷ༔ཡེ་ཤེས་མཚོ་རྒྱལ་འབུམ་ཕྲག་མཁའ་འགྲོའི་ཚོགས༔བསྟན་སྲུང་དམ་ཅན་རྒྱ་མཚོའི་ཚོགས་རྣམས་ཀྱི༔ཐུགས་དམ་བསྐང་ངོ་ཉམས་ཆག་འགལ་འཁྲུལ་བཤགས༔མཆོག་དང་ཐུན་མོང་དངོས་གྲུབ་ཆར་ལྟར་ཕོབ༔སྒྲུབ་པའི་རྐྱེན་སྣང་འགལ་འཁྲུལ་བར་ཆད་སོལ༔ཕྲིན་ལས་རབ་འབྱམས་ཐོགས་མེད་མྱུར་འགྲུབ་ཤོག༔དེ་ལྟར་དམིགས་པའི་གནད་ལྡན་པས༔ཉམས་ཆག་བྱང་ཞིང་ཚོགས་རྫོགས་འགྱུར༔ས་མ་ཡ༔རྒྱ་རྒྱ་རྒྱ༔བརྡ་ཐིམ༔ཨྠིྀ༔ཞེས་པ་འདི་ཉིད་སྒྲུབ་བརྩོན་དམ་པ་བླ་མ་འཇམ་དཔལ་གྱིས་བསྐུལ་ངོར་གཏེར་ཆེན་བླ་མའི་དགོངས་རྒྱུད་བཙལ་བྱུང་བ་བཞིན་ཀློང་ཆེན་རབ་འབྱམས་དགྱེས་པའི་རྡོ་རྗེས་བྲིས།དགེའོ།།།།